Mohelis

Mohelis (pranc. Mohéli) (dar žinomas kaip Mvalis) – vulkaninės kilmės sala, priklausanti Komorų Sąjungai, taip pat šios valstybės administracinis vienetas (autonominė sala). Sala susiformavusi Mozambiko sąsiauryje, Indijos vandenyne. 2006 m. saloje gyveno apie 38 000 žmonių. Jos sostinė – Fombonis. Salos plotas – 290 km². Istorija Pirmieji salos gyventojai buvo tyrinėtojai ir emigrantai iš Indonezijos ir Polinezijos. Į salą pradėjo vykti gyventojai (svahiliai) iš visų Indijos vandenyno pakrančių, atsinešdami islamišką kultūrą. Po to, kai svahilių prekybinius centrus sunaikino portugalai, XVI a. salą ėmė kontroliuoti gretimos salos Nzwani sultonatas. 1830 m. pabėgėlis iš Madagaskaro Ramanetaka įsitvirtino saloje ir paskelbė jos nepriklausomybę, įkurdamas Mwali sultonatą. Sala išbuvo nepriklausoma iki 1886 m., kol ją, kaip ir Andžuaną, okupavo Prancūzija, prijungdama prie savo protektorato. 1975 m. Mohelis tapo oficialia nepriklausomų Komorų dalimi. 1997 m. Mohelis ir gretimas Anžuanas paskelbė nepriklausomybę nuo Komorų. Tai šalyje pradėjo pilietinį karą. 2002 m. susitarimo būdu jis vėl prisijungė autonominės salos teisėmis. Sultonai 1830–1842 Ramanetaka 1842–1865 Raketaka Jombe Sudy 1865–1874 Mohamed bin Saidi Hamadi Makadara 1874–1878 Jumbe Fatima bint Abderremane 1878–1885 Abderremane bin Saidi Hamadi 1885–1886 Mohammed Shekhe 1886–1888 Marjani bin Abudu Shekhe 1888–1909 Salima Machamba bint Saidi Hamadi Nuorodos